*Годишен доклад за дейността*

*За работата на настоятелството при НЧ,, Пробуда – 1930’’ с. Навъсен, общ. Симеоновград, обл.Хасково за 2021 г.*

*Публичното пространство възприема народното читалище като пример за устойчива културна институция със специфична мисия за съхранение и развитие на традиционните ценности на нацията.*

*Дълбоката взаимовръзка с миналото, с традициите, с образователния процес, културата и благотворителността е в основата на авторитета на читалищата и тяхното легитимиране пред обществото. През своята 150 годишна история българското читалище има своята завоювана позиция за работа в подкрепа на общността и през годините е спечелило доверието на хората.Читалищата се уповават на своите корени като национални, социални,културни,образователни и информационни организации и отговарят на предизвикателствата на днешния свят. Ролята на българското читалище е не само като традиционна културно-просветна организация, но и като съвременна гражданска организация, призвана да обхване в себе си хай-широк кръг от населението, като основна клетка на културата в страната. Внимание се обръща и на същността и мястото на читалището с оглед потребностите на младите хора – погледа на младото поколение към институцията Читалище. Вниманието е фокусирано именно в/у тази тематика, с оглед позицията и взаимовръзката м/у отделните поколения в читалището.В българския светоглед и език има няколко думи, които най-точно отразяват националната ни идентичност – духовност, образование,религия,читалище !*

*Читалищата са традиционна и характерна българска организация, която се заражда през Възраждането, преминава през всички промени на обществото ни , съхранена е и се развива според потребностите на различните времеви периоди и общности в страната. Читалищата са обществена организация, която е отворена за всички членове на общността и се характеризира с общодостъпността на дейностите си.Те са типична за България обществена институция ,която изпълнява учебно-просветителски функции и самодейност.*

*В нашето читалище настоятелството работи по план програма, която през годината се стреми да изпълнява. Една от основните дейности на читалището е библиотечната дейност, включваща книгораздаването и работата с книгата.Библиотеката ни вече наброява над 6 400 тома художествена / българска и чужда/, детска и отраслова литература. Библиотеката през годината е регистрирала 52 читатели и над 200 т. раздадена худ. литература, въпреки работата в условия на епидемиологичната обстановка в страната свързана с Covid 19 .Във връзка със заповедта на здравния министър от м.март / 18.03.2021 г. / и забраната за посещения и събиране на много хора на едно място , тържества и обичаи не са провеждани.През отчетния период са проведени следните мероприятия:*

1. *На 20.01.2021 г. се проведе събрание на настоятелството при НЧ,,Пробуда – 1930 ‘’с. Навъсен във връзка със отпуснатата субсидия от мин. на културата за 2021 г. На 15.01.2021 г. със заповед -592 в гр. Симеоновград бе разпределена сумата от 183 744.00 лв.на субсидирана численост – 16 бр.– и е в размер на 11 484 лв.за читалище.Средствата са по малко в сравнение с миналата година, поради липса на дейност на читалищата /освен библиотечната/. А това е наложено поради епидемиологичната обстановка в страната във връзка с Covid 19. Настоятелството реши: сумата ца бъде разпределена за осигуровки, за заплати, канцеларски консумативи, , коресп.пратки, почистващи материали и дезинфектанти. Остатъка от мин.година по сметката на читалището да бъде разумно използван за командировки на самодейките /ГАФ,,Родилюбие’’/ към читалището, ако забраните за участия във фолклорните фестивали отпаднат.*
2. *На 21.01.2021 г. по покана на общ. Симеоновград, направихме първото си участие за годината в пресъздаването на обичая,,Бабуване’’ – Бабинден.Поради епидемиологичната обстановка в страната, участие взехме само 4 човека :Петя Стоева, Господинка Червенкова , Диана Господинова и Елена Миткова. Г-жа Милена Рангелова, кмет на община Симеоновград, сърдечно благодари на присъствалите, като им пожела здраве и да се раждат повече бебета. Мариела Момчилова – гл.експерт,,Образование, култура и социални дейности’ раздаде подаръци на присъствалите на празника ,,Бабинден’’.*
3. *На 09.02.2021 г. ни бе предоставена възможността да покажем уменията си в ръчно изработени мартеници, като материалите /бяла и червена прежда/ ни бяха предоставени общ. адм. Симеоновград. В продължение на две седмици с помощта на няколко от самодейките от група ,,Родолюбие’’ и членове на настоятелството изработихме красиви огромни мартеници.*
4. *На 01.03.2021 г. отбелязахме Деня на художествената самодейност и Баба Марта със самодейките от ГАФ,,Родолюбие’’, като се събрахме на открито, при стриктно спазване на всички противоепидемични мерки. Попяхме, поиграхме, почерпихме се. От мое име всички самодейки получиха ръчно изработени букети – цветя от хартия и мартеничка за здраве.*
5. *В деня на жената - 8 март, настоятелството към НЧ,,Пробуда – 1930 ‘’ реши да се съберем и да отбележим празника. Присъстваха част от самодейките от група,,Родолюбие’’.Празненството се състоя при мен, в библиотеката към читалището при стриктно спазване на всички противоепидемични мерки. Поздрави и пожелания за здраве, и дълги години да бъдем все така успешни, да продължаваме да пеем, да печелим много награди поднесоха: Председателя на чит.настоятелство -Петя Стоева, Жечо Желязков /член/ и Елена Миткова/ раб. библиотека/. От името на чит.настоятелство бяха закупени и поднесени цветя за празника.*
6. *На 12.04.2021 г. при разлабване на противоепидемичните мерки, група ,,Родолюбие’’ към читалището започна отново репетиции на закрито/ в залата на кметство с. Навъсен/ при спазване на необходимата дистанция, задължително с маски. Подготвяхме се предстоящи фолклорни фестивали и събори из страната, ако се състоят.*
7. *На 29.04.2021 г. НЧ,,Пробуда -1930’’ взе участие в ежегодната традиционна Великденска изложба – конкурс,,Шарен, шарен Великден’’, провеждащ се в общ. Симеоновград. За целта приготвих Великденска пита с червено яйце, боядисани яйца /мраморни/ и ръчно изработени цветя в кошница – подарък за Г-жа Милена Рангелова – кмет на общ. Симеоновград. Връчена е грамота за участие и подарък комплект чаши.*
8. *15.05.2021 г. – първото участие за годината в 55 Национален събор на народното творчество,,Китна Тракия пее и танцува’’ гр. Хасково на ГАФ,,Родолюбие’’. От там се завърнахме със спечелен златен медал – 1 място в категория авт. фолклор. Групата изпълни две песни в категория пеени хора:*
9. *Събират ми се, набират –тропкано хоро*
10. *Тодоре ,лелин Тодоре – ляво хоро. Участници :Ел. Петкова, Зл. Станева,Д. Господинова, Е. Желязкова,Е. Миткова, М. Делижекова, Ж. Делчева,П.Стоева,Л. Павлинова, Г. Червенкова.*
11. *24.05.2021 г. – Празника на ,,Св.Св. Кирил и Методий’’, НЧ,,Пробуда -1930’’ отбеляза със няколко деца от нашето село. Те поднесоха празнична реч и няколко стихотворения, пяха песни. Проведохме разговор по случай празника – за училището, за учителите, за ползата от знанията, да бъдеш ученолюбив и знаещ. Участваха Латина Павлинова, Неда Георгиева, Наталия Димитрова, Радостина Динкова.Поднесоха цветя пред портрета на Кирил и Методий в читалището.*
12. *01.07.2021 г.- За втора поредна година по инициатива на г-жа Милена Рангелова – кмет на общ. Симеоновград в нашето село се проведе традиционно,,Зажънване’’ на нивите в местност край селото. Присъстваха:Г-жа Милена Рангелова- кмет на общ.Симеоновград, Георги Станков- канд.депутат от ГЕРБ, Светлана Стоева – предс.на общ.съвет гр. Симеоновград, М.Момчилова – гл.експерт,,Образование,култура и вероизповедание’’, Живка Пенева, Мария Делчева, кметове на населени места от общ.Симеоновград. Домакини бяха Минко Грудев и Живко Тенев – зем. производители.Група,,Родолюбие’’ към читалището пресъсдаде обичая ,,Зажънване’. Участници : П. Стоева, Зл. Станева, , Ж. Делчева,Г.Червенкова, Д. Господинова, М. Хаджиева,Л. Павлинова, М. Делижекова, Е. Миткова.*
13. *На 06.07.2021 г. наш гост беше Антония Грудева , която е един от основните дарители на читалището. Както всяка година тя направи дарение, парична сума от 400.00 лв. Тя благодари на групата за участието ни в ,,Зажънване’’ и пожела на всички здраве и много бъдещи успехи и награди !*
14. *На 18.07.2021 г. за първа година ГАФ,,Родолюбие’’ участва в 4 Регионален фолклорен събор,,Орловски напеви’’, с. Орлово, обл. Хасково. Групата изпълни две песни : 1. Пила Яна снощна вода и 2. Никол Тудоро думаше. Грамота и спечелен сребърен медал в категория автентичен фолклор.*
15. *На 24.07.2021 г. поредно участие на ГАФ,,Родолюбие’’ в 5 Фолклорен фестивал на сусама в с. Доситеево, обл. Хасково.Спечелен златен медал – 1 място в кат. Авт. фолклор, пеени хора. Групата изпълни песните 1. Подсмя се Радка на Ивана, 2. Русе, Русе, тънко Русе.*
16. *На 31.07.2021 г. ГАФ,,Родолюбие’’ участва в 10 НФФ,,С песните на Кичка Савова’’ в с. Сладун, общ. Свиленград. Групата се представи с песните:1. Раде, Раде, бяло Раде,2. Пила Яна снощна вода, 3. Тодоре, лелин Тодоре. Специална награда – статуетка и парична сума в размер на 50.00 лв. от месокомбинат ,,Бурденис’’ гр. Свиленград.*
17. *На 14.08.2021 г. ГАФ,,Родолюбие’’ взе участие в Девети НФС,,По стъпките на Св. Богородица ‘’ с. Добрич, общ. Димитровград. В категория авт. Фолклор, пеени хора, групата спечели 1 място, златна статуетка. Представихме се с песните : 1. Събират ми се, набират, 2. Тодоре , лелин Тодоре. Участници – 9 човека.*
18. *На 03.09.2021 г. ГАФ,,Родолюбие’’ участва и в 18 Черноморски събор ,, Black sea’’ ЕАФФ / Европейска асоциация на фолклорните фестивали / – 2021 г. , провеждащ се на открита сцена в х-л Кремиковци, гр. Китен. Групата спечели - Почетна грамота - лауреат Втора степен, Специална награда и Препоръки за участие в World folk. Представихме се с песните: 1. Подсмя се Радка на Ивана, 2. Тодоре, лелин Тодоре. 3. Никол Тудоро думаше – кат. авт. Фолклор , пеени хора. Специална грамота на по късен етап беше връчена в общ. Симеоновград и на Еленка Димитрова Петкова – худ.ръководител на самодейките от гр.,,Родолюбие’’ към читалището.*
19. *На 06.09.2021 г. по покана на кмета на с. Троян , общ. Симеоновград - Красимира Ангелова, група,,Родолюбие’’ посети и поднесе китка от автентични песни на ежегодния сбор на селото. Сърдечно благодарихме за поканата и за оказания жест.*
20. *През 2021 г. в читалищната библиотека постъпиха 204 бр. книги, новозакупени и от дарители. Книгите са инвентирани и са в услуга на нашите читатели.*
21. *За предстоящите празници – Коледа и Нова Година , чит. настоятелство в лицето на: Петя Г. Стоева – Председател, Жечо Т. Желязков – член и Елена Миткова – раб. библиотека решихме да подарим специално изработени календари с колаж на група,, Родолюбие’’ с пожелания за здраве и бъдещи творчески успехи!*
22. *В дните преди Коледа и Нова Година с Латина Павлинова и Радостина Динкова /ученички/ изработихме празнична украса за читалището, коледни венци и играчки за елхата .*

*Приключихме годината с доста награди и отличия – напълно заслужени. Благодарение на самодейките към,,НЧ,,Пробуда – 1930’ с. Навъсен участвахме в национални конкурси и фестивали за народен и изворен фолклор , въпреки сложността на обстановката в страната, свързана с Covid 19. Репетициите на групата през летния сезон се провеждаха навън, при стриктно спазване на всички противоепидемични мерки. Силно се надявам , че и през следващата година ще можем да се изявяваме на сцените на фолклорни фестивали и събори ,само всичко да е наред!*

*От сърце благодаря на всички жени, които се включват в тези участия! За всички тези постижения в самодейността, голяма е и заслугата на читалищното настоятелство , с Председател Петя Стоева и Жечо Желязков , член на настоятелството ,който ни подкрепя винаги .*

*Читалището продължава да работи, с подкрепата на цялата общественост, защото народ без минало – няма бъдеще! Трябва да вървим напред да бъдем притегателен център за всички дейности и изяви за всички поколения !*

*Председател :………………….*

*/ Петя Г. Стоева /*

*Р – к библиотека :……………….*

*/ Елена И. Миткова /*